Guf (ռեփեր)

Ալեքսեյ Դոլմատով (սեպտեմբերի 23, 1979(1979-09-23), Իվանտեևսկայա փողոց), ավելի հայտնի է Գուֆ  բեմական կեղծանունով՝ ռուս ռեփ կատարող, CENTR խմբի մասնակից, համահիմնադիր։  «Cao Records» լեյբլի համահիմնադիր, «ZM Nation» լեյբլի հիմնադիր։ RMA, Rock Alternative Music Prize և այլ մրցանակների դափնեկիր։ 


== Կենսագրություն ==


=== Ստեղծագործական ուղու սկիզբ. 2000-2003 թվականներ ===
Գուֆ-ը հիփ-հոփի աշխարհ է մտել 2000 թվականին Rolexx խմբի կազմում, որի անվանումը խմբի մասնակիցների՝ Ռոմայի և Լյոշիի անուններից է։ Rolexx խմբի կազմում հանդես գալով՝ Ալեքսեյը հայտնի է դարձել Գուֆ անվամբ։ Սակայն, նա օգտագործում էր խմբի անունը որպես իր հիմնական կեղծանուն մինչև 2005 թվականը։ Գուֆն իր առաջին երգը՝ «Китайская стена» գրել էր 19 տարեկանում։ Երգը առաջին անգամ հնչեց ռադիո «2000» ռադիոալիքով։ Սակայն հետո հարկադրված ստեղծագործական ընդմիջում է տվել թմրանյութերի պատճառով։
2002 թվականից Գուֆը աշխատել է իր դեբյուտային ալբոմի վրա։ Նույն թվականին «Свадьба» երգով սկսվել է նրա համագործակցությունը Slim-ի հետ, որն հանդիսանում էր «Дымовая завеса» խմբի անդամ։


=== 2003—2009 թվականներ. Centr խումբ ===
Կարևորելով առաջ շարժվելու անհրաժեշտությունը՝ Գուֆը Նիկոլայ Պրինցիպի հետ 2004 թվականին ստեղծում է Centr խումբը։ Նման կազմով նրանք թողարկել են առաջին դեմոալբոմը, որը կոչվում է  «Подарок»։ Տպաքանակը ընդամենը 13 օրինակ էր, որոնք Ամանորին ներկայացվեցին ամենամտերիմ ընկերներին։
Գուֆի ստեղծագործական կյանքի կարևոր դեմքերից է իր տատիկը` Թամարա Կոնստանտինովնան, որը Գուֆի ստեղծագործական երկրպագուներին հայտնի է որպես Բա XX: Ամբողջ երկիրը նրան ճանաչել է «Сплетни» երգով։ 
Գուֆի վաղ շրջանի շատ երգեր թմրանյութերի մասին են, և հենց այդ երգերն են դարձել նրա «այցեքարտը» ռեփ համայնքում՝ ստեղծելով հատուկ նոր ոճ։ Գուֆը օգտագործել է ծանր թմրանյութեր, ինչի մասին խոսել է անձամբ, սակայն հետո ժխտել է։
2006 թվականին թողարկվում է «Сплетни» երգը։ Նույն թվականին Ren-TV ընկերությունը «Drug Users» վավերագրական ֆիլմի համար նկարահանեց ոչ պակաս հայտնի «Новогодняя» կոմպոզիցիայի տեսահոլովակը, որին մասնակցում են Slim-ը և Պտախան։ Գուֆը Ռոստովցի ռեփեր Բաստայի հետ ձայնագրել է «Моя игра» երգի դուետը։ Նաև նկարահանվել է «Трафик» երգի տեսահոլովակում, որը ձայնագրվել է Սմոքի Մոյի մասնակցությամբ, և որը ներառվել է Centr խմբի երկրորդ՝ «Эфир в норме» անվանումով ալբոմում։
2007 թվականի ապրիլին  թողարկվում է  «Город дорог» ալբոմը։ Բացի այդ ռեփերը սկսում է ակտիվ համերգային գործունեությունը։ Հոկտեմբերի 25-ին թողարկվում է Centr խմբի «Качели» ալբոմը՝ Գուֆի մասնակցությամբ։ 2008 թվականի աշնանը Centr խումբը Բաստայի հետ միասին հաղթել է MTV Russia հեռուստաալիքի RMA մրցանակաբաշխության  «հիփ-հոփ» անվանակարգում։
2009 թվականի օգոստոսին Գուֆը Slim-ի և Պտախայի հետ վեճից հետո լքում է Centr խումբը։ Այս մասին նա հայտարարել էր իր հարցազրույցում։ Չնայած դրան, 2009 թվականի աշնանը նկարահանվում է «Легко ли быть молодым» երգի տեսահոլովակը  «Эфир в норме» ալբոմից։ Գուֆ-ը  այս տեսահոլովակի համար նկարահանվում է խմբի մյուս մասնակիցներից առանձին։
Գուֆը ստեղծում է նոր մականուն՝ ZM Nation.
Սեպտեմբերից դեկտեմբեր ամիսներին թողարկվում են Centr խմբի  բոլոր անդամների անհատական ալբոմները։ Գուֆի «Дома» անհատական ալբոմը թողարկվեց 2009 թվականի դեկտեմբերի 1-ին։


=== 2009—2012 թվականներ.  համագործակցություն Բաստայի և «Сам и…»-ի հետ ===
2009 թվականի վերջին տեղեկատվություն է հայտնվում Բաստայի հետ համատեղ ալբոմի մասին, որը պետք է թողարկվեր 2010 թվականի սեպտեմբերին. Ամսաթվերը փոխվում են Գուֆի և Բաստայի յուրաքանչյուր հարցազրույցից հետո, 2010 թվականի սեպտեմբերին պաշտոնական տեղեկություն է հայտնվում այն մասին, որ հոկտեմբերի 23-ին տեղի կունենա ալբոմի շնորհանդեսը։
2010 թվականի նոյեմբերի 10-ին թողարկվեց Գուֆ-ի  համատեղ ալբոմը Բաստայի հետ, որը կոչվում էր  «Բաստա/Գուֆ»։ Շնորհանդեսը տեղի ունեցավ դեկտեմբերի 25-ին։
2011 թվականի հուլիսի 21-ին տեղի է ունեցել Բաստայի և Գուֆի մեծ համերգը Կանաչ թատրոնում։ Դատելով Բաստայի թվիթերյան գրառումից՝ հավաքվել էր ավելի քան 8000 հանդիսատես։
2011-ի սեպտեմբերի 9-ին ФЦКН-ը հայտարարեց Գուֆի ձերբակալության մասին։ Գուֆի անալիզներում մարիխուանայի հետքեր են հայտնաբերել և նրան բաց են թողել։
2012 թվականի հուլիսի 19-ին կայացել է Բաստայի և Գուֆի թվով երրորդ մեծ ամառային համերգը Կանաչ թատրոնում։
2012-ի նոյեմբերի 1-ին Rap.ru հիփ-հոփ պորտալում անվճար ներբեռնման համար տեղադրվեց Գուֆի «Сам и ...» երրորդ անհատական ալբոմը։
Դեկտեմբերի 30-ին Գուֆին հանեցին ТО «Газгольдер»-ի ցուցակից,  թեև նրա կինը՝ Այզան հայտարարում էր, որ համատեղ աշխատանքը դադարեցվել է դեռևս 2011 թվականին։ Դեկտեմբերի 28-ին Rap.ru-ում տեղադրվեց Բաստայի  հարցազրույցը, որի մեջ կար մի հայտարարություն, որ Գուֆը երբեք լեյբլ արտիստ չի եղել. «Նա մեզ հետ պայմանագիր չկնքեց, մենք ուղղակի մասնակցեցինք աշխատանքներին։ Նոր տարուց, հավանաբար, այն կավարտվի»։


=== 2013 թվական 420 «Ավելին», 420, GuSli ===
Ապրիլի 20-ին, կանեփի օգտագործման օրը, Գուֆը պարային երաժիշտ Rigos-ի հետ միասին Սանկտ Պետերբուրգի True Jamaican Crew խմբի մասնակիցը թողարկել է "420" սինգլը, որը նախանշում է համատեղ թողարկում, որը նախատեսված է 2014 թվականի սկզբին։ 2014 թվականի մարտի 4-ին կայացել է «Индустрия»  երգի պրեմիերան, որում ռեփերը ելույթ է ունենում ռեփ-բատլների թեմայով, այդ թվում հիշատակելով Versus Battle-ի կազմակերպչին և հաղորդավարին։
2016-ին լուրեր տարածվեցին երգչուհի Քեթա  Թոփուրիայի հետ Գուֆի սիրավեպի մասին։
2018 թվականի փետրվարի 6-ին Versus Battle հարթակում կայացել է ռեփ-բատլ Գուֆի և Պտախայի միջև։ Մրցավարական կազմում էին ռեփեր Նիգատիվը, DJ 108-ը և Բաստան։ Ռեփ-բատլում հաղթեց Գուֆը, փետրվարի 19-ին տեսանյութը հայտնվեց համացանցում։
Սեպտեմբերի 7-ին Տիմատիի հետ միասին ներկայացրել է «Москва» անվանումով հոլովակը, որը YouTube-ի ռուսական հատվածում ռեկորդային քանակությամբ դիսլայքեր է ստացել։ Սեպտեմբերի 10-ի առավոտյան ավելի ուշ Տիմատին հեռացրեց տեսահոլովակը, որպեսզի չշարունակվի բացասական արձագանքների ալիքը։ Նույն օրը Գուֆը տեսաուղերձ է հրապարակել իր  ինստագրամյան էջում, որում բացատրել է, որ տեսահոլովակի համար ոչ մի դրամական պարգև չի ստացել և զղջում  է որ «չի հետևում երկրում և Մոսկվայում տիրող քաղաքական իրավիճակին»։  Սակայն սոցիալական ցանցի օգտվողները նկատեցին, որ ավելի վաղ ՝ օգոստոսի 11-ին, Գուֆը գրառում էր տեղադրել։


== Հաշտություն Slim-ի և Պտախի հետ ==
2013 թվականի հոկտեմբերի 24-ին Գուֆը թողարկում է նոր երգ և դրա հետ միասին նաև  «Грустный» անվանումով տեսահոլովակ, որտեղ բացատրում է Centr խմբի փլուզման պատճառը։
Հաջորդ հարցազրույցի համար Rap.ru  «Каспийский груз»  խումբը բացահայտում է, որ երգը մեկտեղվել է Centr խմբի երկու նախկին անդամների համաձայնությամբ։ Բայց ավելի ուշ ցանցում հայտնվում են բազմաթիվ տարբեր ենթադրություններ, որ խմբի անդամները դեռ երգեր կձայնագրեն, Գուֆը հարցազրույցներից մեկում հայտարարում է, որ հնարավոր է խմբի համատեղ համերգ, ավելին  Պտախան նույնպես պնդում է նույնը։ Սակայն 2014 թվականի ապրիլի 27-ին «По низам» Զանուդայի ալբոմում հայտնվում է համատեղ ստեղծագործություն  Գուֆի հետ, որը կոչվում է «Город-убийца»։  
2016 թվականին Centr խումբը թողարկում է   «Система» ալբոմը, որից հետո կրկին կազմալուծվում է։ 


== Անձնական կյանք ==
2008 թվականի օգոստոսի 6-ին ամուսնացել է Այզե Անոխինայի հետ։
Տղան՝ Սամին, ծնվել է 2010 թվականի մայիսի 5-ին։
2013 թվականի օգոստոսին Այզեն հեռացել է ռեփերից։ 2014 թվականի մարտին պաշտոնապես ամոսնալուծվել են։
«Versus Battle» ինտերնետային շոուի ընթացքում Птах-ի հետ ռեփ մարտում պարզվեց, որ Գուֆը մեկ այլ որդի էլ ունի, ով Սամիից մեծ է։
2017-ից  մինչև 2018 թվականը  հանդիպել է երգչուհի Քեթա Թոփուրիայի հետ։


== Սկավառակագրություն ==


== Ֆիլմագրություն ==
    Տարին  ֆիլմում - «Հիփ-հոփ-ը Ռուսաստանում» 1-ին անձից (32 սերիա)
Տարին ֆիլմում - «Գազի կրիչ»
 Տարին ֆիլմում - «Ռուսաստանը Hip Hop Beef»
Տարին ֆիլմում - «ЦАО»
Տարին ֆիլմում - Եգոր Շիլով


=== Կրկնօրինակում ===
Տարին ֆիլմում -  «9»- 5-րդ (Ջոն Ս. Ռեյլի)


=== Սաունդթրեք ===
Տարին ֆիլմում - «Շոգ» - «Շոգ 77» (Centr խմբի կազմում)
Տարին ֆիլմում - «Գազի կրիչ» - «Տեղադրված» (ft. Բաստա)
Տարին ֆիլմում - «Հե՞շտ է երիտասարդ լինել» - «Հե՞շտ է երիտասարդ լինել» (Centr խմբի կազմում)


== Մրցանակներ և անվանակարգեր ==
Urbana անվանակարգում 2009 թվականի A-One RAMP մրցանակի դափնեկիր։
2008 թվականին, Centr խմբի կազմում, Գուֆ-ը շահել է  Matryoshka տիկնիկը որպես «Լավագույն հիփ-հոփ նախագիծ» MTV հեռուստաալիքի RMA-ի արարողությանը։
2009 թվականին առաջադրվել է «Ռունետի հերոս» անվանակարգում և գրավել է 6-րդ տեղը :
2009 թվականին հաղթող է ճանաչվել  Rap.ru կայքում քվեարկության ժամանակ հետևյալ անվանակարգերում
Տարվա լավագույն ռուս կատարող,
Տարվա ալբոմ («Дома»),
Լավագույն տեսահոլովակ («Для неё»):
Նույն անվանակարգերում հաղթել է նաև 2008 թվականին Centr խմբի կազմում։
Լավագույն կատարող («Сеntr»)
տարվա լավագույն ալբոմ  («Эфир в норме»)
Լավագույն տեսահոլովակ («Ночь»).
«Russian Street Awards» -ի հաղթող է ճանաչվել 2010 թվականին տարվա կատարող անվանակարգում։
Muz-TV Prize 2011 մրցանակակիր ՝ տարվա լավագույն հիփ-հոփ նախագիծ անվանակարգում։


== Փաստեր ==
Յոթ տարի Գուֆը ապրել է Չինաստանում, սակայն ստիպված է եղել հեռանալ այնտեղից, թմրանյութերի հետ կապված խնդիրների պատճառով։
Այն շրջանը, որտեղ ապրել է Գուֆը և որին նվիրել է մի քանի երգեր, նա անվանում էր ZM,որը նշանակում էր  Замоскворечье:
Գուֆը «Լիվերպուլ» ֆուտբոլային ակումբի երկրպագու է :
Ունի երկու բարձրագույն կրթություն՝ տնտեսական և լեզվաբանական (չինարեն) :
Պնդում է, որ աղոթում է ելույթներից առաջ։
8 անգամ պառկել է հոգեբուժարանում։  Ախտորոշվել է դեպրեսիվ փսիխոզ և շիզոֆրենիա :


== Ծանոթագրություններ ==


== Արտաքին հղումներ ==
Հարցազրույցներ

Guf: Игры патриота. Интервью. Rap.ru.
Гуф — о героине, разводе и новой жизни / Откровенное интервью ՅուԹյուբում, канал «вДудь»Հղումներ

Guf-ի պաշտոնական կայքէջ
Centr խմբի պաշտոնական կայքէջ